Aγαπητοί γονείς

Στα πλαίσια της εφαρμογής του νέου εσωτερικού κανονισμού της σχολικής μονάδας σας ενημερώνουμε για τα εξής:

* Ο εσωτερικός κανονισμός θα σταλεί σύντομα στα mail που έχετε δηλώσει στο σχολείο. Παρακαλούμε να λάβετε γνώση.
* Για λόγους ασφάλειας των μαθητών/μαθητριών αλλά και για την ομαλή λειτουργία του προγράμματος η είσοδος του σχολείου κλείνει στις 8:15. Σε περίπτωση που μαθητής/μαθήτρια προσέρχεται χωρίς αιτιολογία με καθυστέρηση, για να μην δημιουργείται αναστάτωση στο παιδαγωγικό έργο του τμήματος που φοιτά, παραμένει στον χώρο υποδοχής που έχει καθοριστεί και εισέρχεται στην τάξη του/της μετά την ολοκλήρωση της πρώτης ώρας (9:00). Ο κηδεμόνας-γονέας που συνοδεύει τον μαθητή καλείται να συμπληρώσει σχετικό έντυπο και να βεβαιώσει ενυπόγραφα την καθυστερημένη άφιξη του μαθητή/τριας. Η καθυστερημένη προσέλευση μαθητή/τριας μετά την είσοδο του/της εκπαιδευτικού στην αίθουσα θεωρείται απουσία.

Οι μαθητές και οι μαθήτριες σε καμία περίπτωση δε φεύγουν από το σχολείο πριν τη λήξη των μαθημάτων χωρίς άδεια. Αν παρουσιαστεί ανάγκη έκτακτης αποχώρησης κατά τη διάρκεια του σχολικού ωραρίου (π.χ. ασθένεια), ενημερώνεται ο γονέας/κηδεμόνας για να προσέλθει στο Σχολείο και να συνοδεύσει το παιδί στο σπίτι του, αφού προηγουμένως συμπληρώσει το σχετικό έντυπο ενυπόγραφα ενώπιον της Διεύθυνσης.

* Καθώς στο σχολείο μας υπάρχουν μαθητές με αλλεργίες, προκειμένου να προστατέψουμε την υγεία των μαθητών, τα κεράσματα που φέρνουν κάποιοι μαθητές για την εορτή τους, θα μοιράζονται την τελευταία διδακτική ώρα, ώστε να καταναλωθούν στο σπίτι με ευθύνη των γονέων .
* Συνιστούμε να γίνεται τακτικός έλεγχος στα κεφάλια των παιδιών γιατί έχουμε παρατηρήσει την ύπαρξη ψειρών. Επειδή και πάλι πρόκειται για θέμα υγείας, θα παρακαλούσαμε να είστε ιδιαίτερα σχολαστικοί.
* Έχει προκηρυχθεί από τον Δήμο θέση εθελοντή Σχολικού Τροχονόμου για το Σχολείο μας. Η θέση είναι έμμισθη και αφορά το τρέχον σχ. έτος Η προκήρυξη έχει αναρτηθεί στον πίνακα ανακοινώσεων του σχολείου καθώς και στο blog του σχολείου. <https://blogs.sch.gr/dimgymnou>. Για περισσότερες πληροφορίες μπορείτε να επικοινωνείτε με το σχολείο στο τηλ. 2229091241 και στο e-mail: [mail@dim-gymnou.eyv.sch.gr](mailto:mail@dim-gymnou.eyv.sch.gr)
* Τέλος όσοι γονείς συμφωνείτε να συμμετέχουν τα παιδιά σε φωτογραφίσεις που γίνονται στα πλαίσια της λειτουργίας του σχολείου ,να συμπληρώσετε την παρακάτω υπεύθυνη δήλωση και να την επιστρέψετε στο σχολείο.

Η Διευθύντρια του Δημ. Σχολ. Γυμνού

Κατσίκα Αικατερίνη